
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par ziedojumu Ukrainai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Kopš 2022. gada 24. februāra notiek plaša mēroga Krievijas militāra agresija pret Ukrainu. Demokrātiskās Rietumu valstis un starptautiskās organizācijas, ieskaitot Eiropas Savienības un Ziemeļatlantijas Līguma organizāciju (NATO), ir vienotas savā nostājā pret Krievijas agresiju un imperiālismu, kā arī atbalsta sniegšanā Ukrainai. Eiropas Savienības līderi ir vienojušies par atbalstu Ukrainai tās cīņā pret agresoru, tādēļ Eiropas Savienība kopā ar partneriem atbalsta Ukrainu un tās iedzīvotājus ar plašu palīdzību, sniedzot papildu politisku un finansiālu atbalstu, humāno palīdzību, kā arī militārā ekipējuma piegādi.
Deklarācijas par Andra Kulberga vadītā Ministru kabineta iecerēto darbību 7.punkts paredz: "Turpināsim visaptverošu atbalstu Ukrainai, īstenosim pasākumus Krievijas vājināšanai un izolācijai, stiprināsim Eiropas Savienības un nacionālās sankcijas, tai skaitā nemīkstinot ierobežojumus pašlaik jau sankcionētajām personām. " Tā ietvaros Valdības rīcības plāna projektā ir iekļauts pasākums "Nodrošināt AS "Latvenergo" TEC-2 nokalpojušā bloka ziedojuma īstenošanu Ukrainai.". Šī pasākuma darbības rezultāts paredz, ka "Ministru kabinetā pieņemts rīkojums par atļauju veikt ziedojumu un ar to saistīto tālāko lēmumu pieņemšana un īstenošana." Par minētā pasākuma izpildi atbildīga ir Klimata un enerģētikas ministrija.
1.2. Mērķis
Mērķa apraksts
Krievijas militārās agresijas rezultātā Ukrainas enerģētikas infrastruktūra ir cietusi būtiskus bojājumus, tostarp ir iznīcinātas vai bojātas elektroenerģijas un siltumenerģijas ražošanas jaudas. Lai sniegtu atbalstu Ukrainas energosistēmas darbības nepārtrauktības nodrošināšanai un enerģētikas infrastruktūras atjaunošanai, akciju sabiedrība"Latvenergo" ir izvērtējusi iespēju ziedot Ukrainas energoapgādes komersantam TEC-2 vecās ražotnes iekārtas un sistēmas.
Spēkā stāšanās termiņš
16.06.2026.
Pamatojums
Ukrainas nepieciešamība pēc energosistēmas stiprināšanas
1.3. Pašreizējā situācija, problēmas un risinājumi
Pašreizējā situācija
Kopš Krievijas pilna mēroga militārās agresijas pret Ukrainu sākuma 2022. gadā akciju sabiedrība "Latvenergo" (turpmāk – AS "Latvenergo") regulāri sniegusi atbalstu Ukrainai. Laikposmā no 2022. līdz 2026. gadam AS "Latvenergo" ir ziedojusi transformatorus, transformatoru eļļu, saules paneļus, datoru monitorus, transportlīdzekļus, kā arī nodrošinājusi Ukrainas bērnu vasaras nometņu organizēšanu Latvijā un sniegusi cita veida atbalstu. 
AS "Latvenergo" TEC-2 vecās ražotnes turboagregāti un tvaika katli tika nodoti ekspluatācijā laikposmā no 1974. līdz 1979. gadam. Ražotnes projektētā elektroenerģijas ražošanas jauda bija 390 MW, bet siltumenerģijas ražošanas jauda – 812 MW. TEC-2 vecās ražotnes iekārtu ekspluatācija tika pakāpeniski izbeigta laikposmā no 2006. līdz 2013. gadam.
Pašlaik TEC-2 vecās ražotnes iekārtas netiek ekspluatētas, jo tās ir aizstātas ar jaunās TEC-2 ražotnes iekārtām. Minētās iekārtas ir norakstītas, un to vērtība kā AS "Latvenergo" ekspluatācijai nederīgām iekārtām atbilst metāllūžņu vērtībai. Līdz ar to AS "Latvenergo" TEC-2 vecās ražotnes iekārtu atsavināšana nav pakļauta Enerģētikas likuma 20.1 pantā noteiktajam AS "Latvenergo" aktīvu atsavināšanas aizliegumam. 
Minētais ir līdz šim apjomīgākais AS "Latvenergo" plānotais ieguldījums Ukrainas atbalstam (turpmāk – projekts Ukrainas atbalstam), kura īstenošanai nepieciešams Ministru kabineta rīkojums, tai skaitā par valsts budžeta finansējuma piešķiršanu saistīto izmaksu segšanai.
Problēmas un risinājumi
Problēmas apraksts
Pēc Ukrainas pārstāvju vizītes AS "Latvenergo" TEC-2 vecās ražotnes teritorijā 2026. gada februāra sākumā Ukrainas Enerģētikas ministrija 2026. gada 6. martā iesniedza Latvijai lūgumu nodot Ukrainas vajadzībām TEC-2 vecās ražotnes iekārtas, tostarp turbīnas, ģeneratorus, katlu sistēmas, sūkņus, balansēšanas iekārtas, elektrolīzes sistēmas un citas iekārtas. Savukārt 2026. gada 20. maijā Ukrainas Enerģētikas ministrija nosūtīja aktualizētu un precizētu Ukrainai nepieciešamo TEC-2 vecās ražotnes iekārtu sarakstu.   
Atbilstoši Ministru kabineta 2024. gada 6. jūnijā rīkojumam Nr. 426 "Par valsts kapitālsabiedrību dāvinājumiem (ziedojumiem)" AS "Latvenergo" ir noteikta dāvinājumu kopsumma - 500 000 euro/gadā. Ukrainas civiliedzīvotāju atbalsta likuma 11.1 panta 4.2 daļa paredz iespēju ar Ministru kabineta lēmumu nepiemērot šo ierobežojumu gadījumos, kad kapitālsabiedrība ziedo kritiskās infrastruktūras elementus un iekārtas, lai nekavējoties sniegtu palīdzību Ukrainai.
Risinājuma apraksts
AS "Latvenergo", izvērtējot TEC-2 vecās ražotnes iekārtu tehniskos datus un aprakstus, kā arī metālu saturošo daļu sastāvu, svaru un dažādu metālu īpatsvaru, aprēķināja to metāllūžņu vērtību.  
Daļa iekārtu jau ir demontēta. Attiecībā uz atlikušajām iekārtām ir panākta vienošanās ar Ukrainas pusi (t.sk. iepriekšējās augsta līmeņa tikšanās ietvaros ar Ukrainas Ministru prezidentu), ka Ukraina uzņemas atbildību par pilna finansējuma piesaisti demontāžas un transportēšanas pasākumu īstenošanai. Ukrainas Enerģētikas ministrijas tīmekļvietnē 2026. gada 16. jūnijā publicēta relīze par to, ka Vācijas Ārlietu ministrija ir paredzējusi finansējumu vairāk kā 1 miljonu euro šo iekārtu demontāžai un transportēšanai. 
Ukrainas civiliedzīvotāju atbalsta likuma 11.1 pantā noteikts ziedojuma apmēra ierobežojums publiskas personas kapitālsabiedrībai, kurai atbilstoši Publiskas personas finanšu līdzekļi un mantas izšķērdēšanas novēršanas likuma 11. panta pirmajai daļai dāvināšanai (ziedošanai) drīkst atvēlēt ne vairāk par 1,5 % no iepriekšējā pārskata gada peļņas, izņemot, ja kapitālsabiedrība ziedo kritiskās infrastruktūras elementus un iekārtas, lai nekavējoties sniegtu palīdzību Ukrainai, un Ministru kabinets par to ir pieņēmis atbilstošu lēmumu.     
Projekta mērķis ir nodrošināt palīdzību Ukrainas enerģētikas infrastruktūras atjaunošanai laikā, kad Krievija turpina sistemātiskus uzbrukumus Ukrainas energoinfrastruktūrai.
Informācijas publiskošana par konkrētajām ziedojamajām iekārtām, to tehnisko raksturojumu, sagatavošanas gaitu, transportēšanas laikiem un maršrutiem var radīt papildu riskus projekta īstenošanai un palīdzības sniegšanai Ukrainai.
Provizoriskais demontāžas darbu izpildes termiņš ir vismaz 6 mēneši no darbu uzsākšanas brīža.
Papildus AS "Latvenergo" ir atjaunojusi ekspluatācijā abus galvenos TEC-2 vecās ražotnes celtņus un turpina darbu pie pārējo celtņu atjaunošanas.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts ugunsdzēsības un glābšanas dienests
AS "Latvenergo"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

